Dobrý deň, toto je skôr otázka na infektológa. Listerióza sa šíri hlavne požitím surových mliečnych výrobkov a surového mäsa, ako aj rýb a morských plodov. Je možný prenos zo zvierat, ako aj z kontaminovanej zeminy. Pre bežného zdravého človeka totiž listerióza nepredstavuje výraznejšie riziko. U tehotných môže viesť k rôznym komplikáciám. Inkubačná doba listeriózy je dosť široká, od nejakých 3 dní po dobu až 60 dní. Vo všeobecnosti pri konzumácii potravín, ako aj ovocia a zeleniny je dôležité dodržiavať zásady hygieny, prípadne kupovať ovocie v celku a potom ho dôkladne umyť. Do kontaktu sa denne dostávame častejšie s inými baktériami, ako je listéria, ale je pravda, že táto baktéria je v populácii dosť rozšírená. Vo vašom prípade by som veľmi nepanikáril.